
REPUBLIKA HRVATSKA

SPLITSKO-DALMATINSKA ŽUPANIJA

OPĆINA SUTIVAN
POVJERENSTVO ZA PROVEDBU 

NATJEČAJA 
KLASA: 112-01/26-01/0001
URBROJ: 2181-51-03/1-26-0003
Sutivan, 29. listopada 2026. godine

Povjerenstvo za provedbu Natječaja za prijam u službu, na temelju članka 19. i 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08 i 61/11, 04/18, 112/19, 17/25) objavljuje 
OBAVIJEST I UPUTE KANDIDATIMA 
u svezi sa Javnim natječajem objavljenim u „Narodnim novinama“ broj 121/26,  dana 23. listopada 2026. godine,  za prijam u službu vježbenika na radnom mjestu „Viši referent za proračun i financije“
1. OPIS POSLOVA 
· Viši referent za proračun i financije 
-Izrađuje nacrt prijedloga Proračuna, polugodišnji i godišnji izvještaj o izvršenju proračuna, statističke izvještaje i izvješća o ostvarenju proračuna, prati izvršavanje Proračuna, priljev sredstava u Proračunu i izvještava načelnika Općine o izvršavanju Proračuna. Obavlja poslove planiranja i praćenja likvidnosti proračuna i kontrole izvršenja proračuna, 
-Vrši obračun i isplatu plaća i drugih primanja zaposlenika kao i pripadajućih poreza prireza i doprinosa koje proizlaze iz istih te izrađuje potrebnu dokumentaciju za nadležne institucije i vodi evidenciju o istima, 

-Vrši obračun i isplatu autorskih honorara i ugovora o djelu,kao i obračun i isplatu pripadajućih poreza, prireza i doprinosa po istim te i izrađuje pripadajuća izvješća za nadležne institucije i vodi evidenciju o istima, 
-Kontrolira i obrađuje troškove korištenja privatnih automobila u službene svrhe i putnih naloga, te vrši obračun i isplatu službenih putovanja i putnih naloga, službenicima i namještenicima općinske uprave, općinskom načelniku i njegovu zamjeniku,  

-Provodi postupke zaduživanja Općine i izdavanja jamstva, 

- Izrađuje analitičku knjigovodstvenu evidenciju kratkotrajne nefinancijske imovine (zalihe materijala, proizvoda i roba), po vrsti, količini i vrijednosti, 

 Izrađuje potrebne financijske izvještaje, statistiku i vodi analitiku ulaznih i izlaznih računa,   

-Vodi kompletno ulazne i izlazne račune Dječjeg vrtića „Sutivan“ i HNK „ARI“ Sutivan“ te izrađuje nacrte prijedloga financijskih planova i izvještaja o izvršenju financijskih planova  

- Izrađuje potrebna izvješća tijekom poslovne godine po traženju nadležnih institucija iz djelokruga proračuna i financija. 

2. PODACI O PLAĆI 
Sukladno članku 8. Zakona o plaćama u lokalnoj i područnoj (regionalnoj) samoupravi )“Narodne novine“ broj 28/10 i 10/23), plaću službenika odnosno namještenika, u upravnim odjelima i službama jedinica lokalne i područne (regionalne) samouprave, čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5 % za svaku navršenu godinu radnog staža. 

Sukladno članku 12. istog Zakona vježbenik za vrijeme obavljanja vježbeničkog staža ima pravo na 85% plaća poslova radnog mjesta najniže složenosti poslova njegove stručne spreme. 
Koeficijent složenosti predmetnog radnog mjesta iznosi 4,30, dok osnovica iznosi 44,00 EUR. 
3. PRETHODNA PROVJERA ZNANJA I SPOSOBNOSTI 
Za kandidate prijavljene na Natječaj  koji ispunjavaju formalne uvjete provest će se pisano testiranje  i intervju. Intervju će se provesti samo s kandidatima koji su ostvarili najmanje 50 %bodova na provedenom pisanom testiranju.  Ako kandidat ne pristupi testiranju smatra se da je povukao prijavu na Natječaj. 
4.  NAČIN OBAVLJANJA PRETHODNE PROVJERE ZNANJA I SPOSOBNOSTI 
Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Natječaja. 
Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljena pitanja za provjeru znanja.

Pisani test sastojati će se od ukupno 10 pitanja. Bodovanje pisanog testiranja vršiti će se na način da jedan točan odgovor iznosi 1 bod. Maksimalan broj bodova koji kandidat može ostvariti na pisanom testiranju je 10. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje maksimalno 45 minuta.

Intervju se provodi samo s kandidatima koji su ostvarili najmanje 50% bodova na provedenom testiranju.

Povjerenstvo za provedbu Natječaja kroz intervju s kandidatima utvrđuje snalažljivost, komunikativnost,  profesionalne ciljeve i motivaciju za rad u Općini Sutivan. Rezultati intervjua boduju se od 1 do 10 bodova.

Nakon prethodne provjere znanja i sposobnosti kandidata Povjerenstvo za provedbu Oglasa sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijemu u službu.
4.1. Pravni i drugi izvori za pripremanje kandidata za testiranje: 
1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), 
2. Zakon o proračunu (“Narodne novine“ broj 144/21), 
3. Statut Općine Sutivan („Službeni glasnik Općine Sutivan“ broj 7/13, 2/14, 6/14, 5/18, 2/20, 2/21). 
POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE NA OVOJ WEB STRANICI I NA OGLASNOJ PLOČI OPĆINE SUTIVAN.
                                                                             POVJERENSTVO ZA PROVEDBU OGLASA  
